OTERO GABIRONDO (EH Bildu, 2017-06-22):
Bai, eskerrik asko. Laburrean arituko naiz.
Arruabarrena jauna, eskerrik asko biosferaren marko kontzeptuala zein den aklaratzeagatik. Iruditzen zait prest zaudela Urdaibaira joan eta zuen alkateari esplikatzeko zein den, nik uste dut falta gehien han dagoela eta.
Eta pozten naiz eta noski zoriontzen ditudala guztiak akordioaz. Baina beno, utzidazu baita aipamen berezia egiten akordioaren alde aritu direnei, edo direnentzat, edo garenentzat, denak intentsitate berdinarekin ez baikara aritu.
Gero beste gauza bat kuriosoa iruditu zait zure hitz hartzean. Ze klaro, azkenean, 2016ko PRUGaren defentsa bat egin duzu eta nik neure buruari galdetzen diot: 2016ko PRUGa onartu berria da. Orduan, zergatik bozkatzen ari zarete? Hori misterio handiena hori da oraintxe bertan. Zergatik bozkatzen duzue legez besteko bat non esaten den legea (...) duten kanpo dauden eta gunearen superkategoria bezala sailkatuta dauden eremuetan erabilerak baimentzen dituen planean jasotzen diren preskripzioak kautelaz bertan behera utz ditzala esaten duen puntua?
Edo PRUGaren bidezko plan berezien garapena aurreikusten duen 5.2 artikuluaren aplikazioaren behin behineko etetea egitea? Edo orokorrean hartuta? Zergatik babesten duzue berriro PRUG bat egiten hastea onartu berria duzuenean bestea eta zure esanetara ona zena? Nik uste dut hori azaldu beharko zenuela.
Eta beste kontu pare bat amaitu aurretik. Egia da hemen Ingurumen sailburu desberdinak eta kolore desberdinetakoak aritu direla lanean. Esango nuke eta lehendabiziko hitz hartzean esan dut baita ere, igual arazorik handiena ez da izan hemen Saila nork zuen, baizik eta Diputazioak, Jaurlaritzaren eskuetan erabakiak egon diren neurrian, ez duela onartu Urdaibairen garapena eta ez dituela jarri behar ziren baliabideak.
Beste kontu txiki bat. % 4 gehiago babestua bai baina gunea edo nukleoa ziren parte batzuk babes gune edo babesgune edo protección de núcleo edo tampón izatera pasatu dira, eta hor badago grabedade bat. Hori argi dagoela iruditzen zait.
Eta legeak garatu direla esan duzu eta zerrendatu ere egin dituzu hainbat. Eta Urdaibain hizketan beste kontu bat esan didatena ere ekarri nahi nuke. Eta pertsona bat esan zidan, igual esaldia ez da onena baina esaten zidan: Urdaibain badakizu zer gertatzen den? Duela Suediako planteamendua paperean, impecable, baina gero Tanzaniako garapena. Tanzania. Eta nik Tanzaniaren aurka ez daukat ezer, ez dakit nola garatzen diren gauzak.
Baina horrela esaten zidan: Paperean oso ondo, formalki babes maila izugarria du Urdaibaik. Biosfera erreserba bakarra, lehen eremu babestua Euskal Herrian. Natura 2000 sareko lau gune ditu, 3 ZEC eta ZEPA bat, PADAS garapen sozioekonomikorako plana ere, Q Kalitate ikurra ere, Bizkai osoko lurraldearen % 10a babestua. Baina gero praktikan garapena beste bat izan da.
Baso autoktonoa bultzatu ordez, pinu eta eukaliptoa, eta hor Diputazioak ere batu zeresana; eredugarria izan ordez, 1.000 hektarea baino gehiago pinu ditu baso publikoetan Diputazioak, eta 235 inguru dira eukaliptoan dituenak baso publikoetan.
Saneamenduaren garapenari buruz ere, ez dugu aipamenik egin baina biosfera erreserba duela hogeitamapiko urte izan eta gero, hainbat urdaibaitarren kaka eta pixak direktamente hor joatea pixka bat lotsagarria ere bada.
Hondartzaren kalitateak. Zergatik ez dago Urdaibain bandera urdinik? Eta zergatik dago Urdaibain Euskal Herria osoan kutsatua dagoen hondartza, Toñako hondartza? Nik uste dut lotsatzeko moduko kontua dela.
Legez kanpoko operazio urbanistikoetan ez naiz sartuko ze arratsalderako egon beharko genuke, ezta? Edo akuiferoen egoera negargarria, ezta? Akuifero kutsatua Gernika partean. Eta oraindik tematuta zaudete Muxikan poligono berri bat egiten Gernikan hainbat lurzoru industrial berrerabiltzeko aukera dagoenean, lur marroi edo deitzen diren horietan.
Nik uste dut  - eta amaitzen dut, momentutxo bat bakarrik -  azkenean EAJk Urdaibairekin erakutsi du berarentzako, EAJrentzako, ze suposatzen duen ingurumenak. Eta zuk Ingurumen sailburuak aipatu dituzu eta nik hori aipatu nahiko nuke, ezta?
Ingurumen Saila Jaurlaritzan dago 1987tik eta Euzko Alderdi Jeltzaleko lehen Ingurumen sailburua Ana Oregi izan zen 2012. urtean. 25 urte Gobernuan eta gero jarri zenuten lehen Ingurumen sailburua. Pentsa ze garrantzia ematen diozuen. Alderatu Ogasunarekin. Hazienda, sosak, hor bai. Hor beti jeltzale bat egon da.
O sea, ingurumen zaintzaileak baino diru zaintzaileak izan zarete edo izan nahi izan duzue. Beraz, oso argi geratzen da.